b'\n_START_ARTICLE_\nAristide Briand\n_START_SECTION_\nZgodnje \xc5\xbeivljenje\n_START_PARAGRAPH_\nRojen je v Nantesu v mali me\xc5\xa1\xc4\x8danski dru\xc5\xbeini.\xc2\xa0Obiskal je Nantski licej leta\xc2\xa01877, kjer je spoznal in vzpostavil dobro prijateljstvo z Julesom Vernom.\xc2\xa0Za \xc5\xa1tudij je izbral \xc5\xa1tudij in kmalu vstopil v politiko, kjer se je lotil naprednih gibanj in pisal \xc4\x8dlanke ter urejal \xc4\x8dasopis Laterne za kratek \xc4\x8das, nato \xc4\x8dasopis\xc2\xa0Petite R\xc3\xa9publique, ki ga je zapustil, da je ustanovil\xc2\xa0L\'Humanit\xc3\xa9, v sodelovanju z Jeanom Jaur\xc3\xa8som.\n_START_SECTION_\nAktivizem\n_START_PARAGRAPH_\nZa \xc4\x8dasa svojega uredni\xc5\xa1tva postane pomemben \xc4\x8dlen sindikalnega gibanja. Od leta 1894 postane viden voditelj\xc2\xa0Francoske socialisti\xc4\x8dne partije.\xc2\xa0Leta\xc2\xa01902 po ve\xc4\x8din neuspe\xc5\xa1nih volitvah je bil izvoljen za poslanca. Sam se razglasi za pomembnega levi\xc4\x8dar, \xc4\x8dlan levega bloka, ki bo poskrbel za nadzor poslancev desnice.._NEWLINE_\xc5\xbde na za\xc4\x8detku svoje poslanske kariere je Briand postal pomembno vpleten v ustavno vpra\xc5\xa1anje lai\xc4\x8dnosti oz. delitve dr\xc5\xbeave in cerkve. Kot delegiran poro\xc4\x8devalec poslanske komisije pri pisanju zakona iz leta 1905 o lo\xc4\x8ditvi cerkve in dr\xc5\xbeave, je bil avtor poro\xc4\x8dila, ki je bilo odlo\xc4\x8dilno pri sprejemu zakona. Z le rahlimi spremembami je uspel dose\xc4\x8di sprejem zakona brez da bi povzro\xc4\x8dil te\xc5\xbeave v parlamentu poslanskim skupinam._NEWLINE_Te rahle spremembe, pa tudi zapleti pri izvr\xc5\xa1evanju zakona, so vodile do zapletov, na katere pa izvr\xc5\xa1na oblast ni na\xc5\xa1la pravih odgovorov. \xc4\x8cetudi je sam \xc5\xa1e vedno ostal na oblasti kot minister v me\xc5\xa1\xc4\x8danski vladi, je zdru\xc5\xbeena socialisti\xc4\x8dna partija leta 1906 njega izlo\xc4\x8dila iz svojega \xc4\x8dlanstva. Njegov odziv je bil, da socialisti morajo odprto sodelovati pri reformah radikalcev, \xc4\x8de \xc5\xbeelijo dose\xc4\x8di uresni\xc4\x8ditev svojih idej._NEWLINE_Je tudi prostozidar\xc2\xa0v lo\xc5\xbei\xc2\xa0Le Trait d\'Union julija 1887, \xc4\x8detudi ga lo\xc5\xbea ne vpi\xc5\xa1e kot \xc4\x8dlana.\xc2\xa0Lo\xc5\xbea se razglasi njega nevredna septembra 1889.\xc2\xa0Leta\xc2\xa01895 se pridru\xc5\xbei lo\xc5\xbei Les Chevaliers du Travail, ki je nastala leta 1893.\n_START_SECTION_\nPred vojno\n_START_PARAGRAPH_\nBriand nasledi\xc2\xa0Clemenceaua\xc2\xa0kot premier leta 1909 do 1911, nato pa \xc5\xa1e enkrat za samo nekaj mesecev v letu 1913.\xc2\xa0\n_START_SECTION_\nPrva svetovna vojna\n_START_PARAGRAPH_\nOktobra 1915 med prvo svetovno vojno po neuspe\xc5\xa1nem francoskem napadu in vstopu Bolgarije v vojno, Briand ponovno postane predsednik vlade in nadomesti\xc2\xa0Ren\xc3\xa9ja Vivianija. Postane tudi minister za zunanje zadeve, saj nadomesti\xc2\xa0Th\xc3\xa9ophileja Delcass\xc3\xa9ja\xc2\xa0 v zadnjih tednih prej\xc5\xa1nje vlade. Po tem je vedno opravljal hkrati delo predsednika vladnega sveta in ministra za zunanje zadeve_NEWLINE_V \xc4\x8dasu prve svetovne vojne je Briand okupiran s polo\xc5\xbeajem in konflikti med generali ter nizom vojnih porazov in zapletov. \xc5\xa0e posebej pri tem izstopa general Joffre, ki je zapleten v kar nekaj tak\xc5\xa1nih sporov. Briand je bil na drugi strani obto\xc5\xbeen, da v medvojnih razmerah na Solunski fronti \xc5\xbeeli omogo\xc4\x8diti svoji ljubimki kraljevski prestol Gr\xc4\x8dije._NEWLINE_Briand ostaja leta 1916 na oblasti tudi po ve\xc4\x8dkratnem izglasovanju zaupnic, poslanci mu dajo podporo\xc2\xa0344-160 (\xc5\xa1est mesec prej 440-80). 13. decembra Briand oblikuje novo, manj\xc5\xa1i vladni svet z novim klju\xc4\x8dnim generalom\xc2\xa0Lyauteyem. Tokrat je zaupnica dose\xc5\xbeena z razliko\xc2\xa030 glasov. Joffre je dolo\xc4\x8den za odlo\xc4\x8dilnega generala francoske vojske in svetovalca vlade. Joffre kmalu opusti to pozicijo, saj po njegovi oceni njemu ne omogo\xc4\x8da nobene mo\xc4\x8di. Briand se odpove mestu premiera marca 1917 kot se\xc5\xa1tevek nesporazumov glede vojne strategije. Nasledi ga\xc2\xa0Alexandre Ribot.\n_START_SECTION_\n1920-ta\n_START_PARAGRAPH_\nBriand se vrne nazaj na oblast leta 1921. Briandova \xc5\xbeelja po ureditvi povojnih reparacij ni uspela ob okorelih stali\xc5\xa1\xc4\x8d Nem\xc4\x8dije. V pogajanjih ga je tako nasledil\xc2\xa0Raymond Poincar\xc3\xa9. V razre\xc5\xa1evanju krize Porurja, ki ga je zasedla Francija in Belgija zaradi nepla\xc4\x8devanja reparacij Nem\xc4\x8dije, so Briandove pozicije postale ponovno sprejemljive in bil ponovno povabljen na sede\xc5\xbe ministrstva za zunanje zadeve\xc2\xa0Quai d\'Orsay\xc2\xa0leta 1925. Zunanji minister je ostal do svoje smrti leta\xc2\xa01932. V tem \xc4\x8dasu je bil \xc4\x8dlan 14-ih vladnih kabinetov, v treh tudi predsedujo\xc4\x8di.\xc2\xa0_NEWLINE_Briand je izpogajal tudi dogovor\xc2\xa0Briand-Ceretti z Vatikanom, kjer je Francija imela vlogo posvetovanja glede imenovanja svojih \xc5\xa1kofov.\n_START_SECTION_\nPakt Kellogg\xe2\x80\x93Briand\n_START_PARAGRAPH_\nAristide Briand je prejel leta 1926 Nobelovo nagrado a mir\xc2\xa0skupaj s Gustavom Stresemannom iz Nem\xc4\x8dije za mednarodne pakte v\xc2\xa0Locarnu\xc2\xa0(Austen Chamberlain\xc2\xa0iz Zdru\xc5\xbeenega kraljestva\xc2\xa0je prav tako prejel tak\xc5\xa1no nagrado leto prej iz podobnih razlogov)._NEWLINE_Leta 1927 sta predlagala Briand in\xc2\xa0Frank B. Kellogg\xc2\xa0(ZDA, tedanji zunanji minister) univerzalni pakt, ki bi prepovedal vojno. Ideja je vodila do Pari\xc5\xa1kega pakta (1928), ki je prav tako imenovan Kellogg\xe2\x80\x93Briand pakt._NEWLINE_Topli odnosi med Briandom in Stresemannom, vodilnima dr\xc5\xbeavnikoma svojih dr\xc5\xbeav, so bili prekinjeni z nepri\xc4\x8dakovano smrtjo Stresemanna leta 1929. Kmalu zatem je preminil tudi Briand leta 1932.\n_START_SECTION_\nBriandov na\xc4\x8drt za Evropsko unijo\n_START_PARAGRAPH_\nKot zunanji minister je Briand formuliral originalni predlog za ekonomsko evropsko unijo.\xc2\xa0Predlog je bil zvest temu, kar imenujejo\xc2\xa0Briandova Locarno diplomacija, njegov osebni odgovor na nem\xc5\xa1ko gospodarsko rast in bodo\xc4\x8di porast politi\xc4\x8dne mo\xc4\x8di v evropskem prostoru. Njegovi predlogi so bili podani v govoru pred Ligo narodov 5.septembra\xc2\xa01929, leta 1930 je napisal tudi "Memorandum o organizaciji re\xc5\xbeima Evropske federalne unije" za vlado Francije.\xc2\xa0Njegova \xc5\xbeelja je bila ohraniti pogoje \xc5\xbee podpisane Versajske mirovne pogodbe in tako obrzdati nekdanjega vojnega nasprotnika Francije. Briandov na\xc4\x8drt je tako \xc4\x8dlanicam nudil gospodarsko sodelovanje velikih industrializiranih obmo\xc4\x8dij Evrope, hkrati pa voja\xc5\xa1ko in varnostno sodelovanje na Vzhodni Evropi proti sovjetski gro\xc5\xbenji revolucionarjev in organiziranih delavskih aktivistov. Bistvo je bilo ekonomsko sodelovanje, a klju\xc4\x8dno za sam dogovor je bila politi\xc4\x8dna in njeno delovanje preko tak\xc5\xa1ne unije._NEWLINE_Na\xc4\x8drt je bil predstavljen kot Memorandum tudi pred Ligo narodov. Ob smrti glavnega podpornika, nem\xc5\xa1kega zunanjega ministra\xc2\xa0Gustava Stresemanna in vstopu v veliko gospodarsko krizo leta\xc2\xa01929 je Briandov na\xc4\x8drt prepu\xc5\xa1\xc4\x8den samemu sebi. Opisan gospodarski okvir pa je postal pomemben po drugi svetovni vojni, ko je bilo potrebno zastaviti obnovitvena dela in \xc5\xa1teje za enega virov za nastanek Evropske unije.'